РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 12

от заседание на Комисия ”Професионална квалификация и 
информационни технологии”,
проведено на   26.04.2017 г.

Днес,  26.04.2017 г. /сряда/ от 10,30 часа се проведе заседание на комисия “Професионална квалификация и информационни технологии”, в състав:

         ПРЕДСЕДАТЕЛ: Румен Георгиев 
                  ЧЛЕНОВЕ: Даниела Костова	          
                                                    Елка Атанасова - отсъства
Юлиана Колева 
        Галина Карагьозова 
        Мария Кузманова - отсъства

На заседанието присъстваха експертните сътрудници към комисията: инж. Валери Михайлов – директор дирекция „ИТСС“, АВСС, инж. Мирослава Чирпъкова – началник отдел „ИООСВ“, АВСС, Анелия Чомакова – гл. експерт дирекция „ИТСС“, АВСС.

1.ОТНОСНО: Доклад от Мария Зафирова – началник на отдел „Европейски и международни програми и проекти” и Валери Михайлов – директор на дирекция „Информационни технологии и съдебна статистика” относно разработване на електронен публичен регистър на отводите във връзка с проектно предложение на ИВСС в партньорство с ВСС.
                                                                                                                  
КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

1.1. Отлага разглеждането на доклада от Мария Зафирова – началник на отдел „Европейски и международни програми и проекти” и Валери Михайлов – директор на дирекция „Информационни технологии и съдебна статистика” относно разработване на електронен публичен регистър на отводите във връзка с проектно предложение на ИВСС в партньорство с ВСС за изясняване и конкретизиране на техническа помощ.

2.ОТНОСНО: Искане от председателя на Районен съд гр. Трявна за увеличаване щатната численост на съда с 1 щ. бр. за длъжността „системен администратор”.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

2.1. Съгласно прилаганите критерии и справката за щатната численост и свободните бройки на магистратите и служителите в съда приема за целесъобразно увеличаване щатната численост на Районен съд гр. Трявна с 0,5 щ. бр. за длъжността „системен администратор”.
2.2. Изпраща решението по т. 2.1 на комисия „Съдебна администрация" на СК на ВСС, по компетентност.

 3.ОТНОСНО: Искане от председателя на Районен съд гр. Каварна за осигуряване на средства за закупуване на модул „Електронни справки към РБСС” към програмен продукт „JES”.

КОМИСИЯ "ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ"
Р Е Ш И :

3.1. Не възразява да се закупи модул „Електронни справки към РБСС” към програмен продукт „JES” за Районен съд гр. Каварна, като разходите да са за сметка на съда, по бюджетната сметка за 2017 г.
3.2. Изпраща решението по т. 3.1 на комисия „Бюджет и финанси" на ВСС, по компетентност.

4.ОТНОСНО: Искане от председателя на Апелативен съд гр. Варна за осигуряване на средства за закупуване на 1 бр. копирна машина.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

4.1. Искането от председателя на Апелативен съд гр. Варна за осигуряване на средства за закупуване на многофункционална копирна машина, не е от компетентността на КПКИТ.
4.2. Изпраща решението по т. 4.1 на комисия „Бюджет и финанси" на ВСС, по компетентност.

	ДОПЪЛНИТЕЛНИ:

5.ОТНОСНО: Писмо от Главна дирекция „Гражданска регистрация и административно обслужване“ относно данни от Национална база данни „Население“, необходими за обслужване дейността на бюрата за съдимост. 

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

5.1. Да се предостави получената информация, необходима за обслужване дейността на бюрата за съдимост, на „Индекс-България" ООД, с приемо-предавателен протокол, подписан от Главния секретар на ВСС.

6.ОТНОСНО: Писмо от Ирена Първанова – директор на дирекция „Добро управление” и ръководител на УО на ОП”Добро управление” относно прилагане на глава 18 „А” от ЗСВ в контекста на финансирани и планирани за финансиране проекти в областта на е-правосъдие от ОП”Добро управление”.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

 6.1. Да се уведоми с писмо Ирена Първанова – директор на дирекция „Добро управление” и ръководител на УО на ОП”Добро управление” за предприетите и извършени действия относно работата на работната група създадена с решение на Пленума на ВСС по протокол № 27/07.07.2016 г. за изготвяне на Проект на Наредба  за воденето, съхраняването и достъпа до регистъра на актовете на съдилищата по чл. 360 „т" от ЗСВ и на Проект на Наредба по чл. 360 „е" от ЗСВ. 

ПРЕДСЕДАТЕЛ
НА КОМИСИЯТА: /п/
		РУМЕН ГЕОРГИЕВ